Návrh ROZHODNUTIE RADY o uzatvorení Dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii /* COM/2012/0641 final - 2012/0304 (NLE) */





DÔVODOVÁ SPRÁVA 1. KONTEXT NÁVRHU Pristúpením Bulharskej republiky a Rumunska Európska únia rozšírila svoju colnú úniu. V dôsledku toho bola Európska únia v zmysle pravidiel WTO (článok XXIV ods. 6 GATT) povinná začať rokovania s členmi WTO, ktorí majú právo rokovať v rámci zoznamov záväzkov pristupujúcich členov, s cieľom dohodnúť sa na kompenzačnom vyrovnaní. Takéto vyrovnanie je splatné, ak prijatie vonkajšieho colného režimu Európskej únie spôsobí zvýšenie ciel nad úroveň, ku ktorej sa pristupujúci štát v rámci WTO zaviazal, pričom „sa príslušným spôsobom zohľadňuje zníženie ciel v rámci rovnakej colnej línie, ktoré boli uložené inými stranami zúčastňujúcimi sa na tvorbe colnej únie.“ Dňa 29. januára 2007 Rada poverila Komisiu začať rokovania v zmysle článku XXIV ods. 6 GATT z roku 1994. Komisia preto rokovala s členmi WTO, ktorí majú právo rokovať, o zrušení osobitných úľav v súvislosti s ukončením platnosti zoznamov záväzkov Bulharskej republiky a Rumunska v rámci ich pristúpenia k Európskej únii. Výsledkom rokovaní s Čínskou ľudovou republikou bol návrh dohody vo forme výmeny listov, ktorá bola parafovaná 31. mája 2012. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU Komisia viedla rokovania v rámci smerníc na rokovania vydaných Radou. Rada (Výbor pre obchodnú politiku) a Európsky parlament (Výbor pre medzinárodný obchod) boli informované o znení návrhu dohody pred jej parafovaním. 3. PRÁVNE PRVKY NÁVRHU Rada sa týmto návrhom vyzýva, aby prijala rozhodnutie o uzatvorení dohody vo forme výmeny listov s Čínskou ľudovou republikou. Zároveň sa predkladá aj samostatný návrh na podpísanie tejto dohody. Komisia následne prijme vykonávacie nariadenie podľa článku 144 nariadenia o jednotnej spoločnej organizácii trhov (SOT) (nariadenie (ES) č. 1234/2007) a článku 7 nariadenia (ES) č. 1216/2009 stanovujúceho obchodné opatrenia uplatňované na niektoré tovary vznikajúce spracovaním poľnohospodárskych výrobkov. 2012/0304 (NLE) Návrh ROZHODNUTIE RADY o uzatvorení Dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bod v), so zreteľom na návrh Európskej komisie, so zreteľom na súhlas Európskeho parlamentu, keďže: (1) Rada 29. januára 2007 poverila Komisiu, aby v rámci pristúpenia Bulharskej republiky a Rumunska k Európskej únii začala rokovania s určitými ďalšími členmi Svetovej obchodnej organizácie v zmysle článku XXIV ods. 6 Všeobecnej dohody o clách a obchode (GATT) z roku 1994. (2) Komisia viedla rokovania v rámci smerníc na rokovania prijatých Radou. (3) Tieto rokovania sa uzatvorili a Dohoda vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii („dohoda“), bola parafovaná 31. mája 2012. (4) Dohoda bola podpísaná v mene Európskej únie dňa […], s výhradou jej uzatvorenia k neskoršiemu dátumu, v súlade s rozhodnutím Rady […][1]. (5) Dohoda by sa mala schváliť, PRIJALA TOTO ROZHODNUTIE: Článok 1 Týmto sa v mene Únie schvaľuje Dohoda vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (ďalej len „dohoda“). Znenie dohody je pripojené k tomuto rozhodnutiu. Článok 2 Predseda Rady sa týmto poveruje, aby určil osobu(-y) oprávnenú(-é) vydať v mene Únie oznámenie stanovené v dohode[2]. Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA DOHODA VO FORME VÝMENY LISTOV medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii A. List Európskej únie Miesto, dátum Vážený pane, v nadväznosti na rokovania v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994 o zmene zoznamov záväzkov Bulharskej republiky a Rumunska v rámci ich pristúpenia k Európskej únii mám česť navrhnúť toto: 1. Európska únia zaradí do svojho zoznamu záväzkov pre colné územie EÚ 27 úľavy uvedené v zozname záväzkov EÚ 25 s týmito zmenami: Pri colnej položke 0703 20 00 pridanie 12 375 ton pre Čínsku ľudovú republiku v rámci colnej kvóty EÚ pre cesnak, pri zachovaní súčasnej sadzby v rámci kvóty 9,6 %. Pridanie 800 ton (čistá hmotnosť pevnej zložky po odkvapkaní) pre Čínsku ľudovú republiku v rámci colnej kvóty EÚ pre huby rodu Agaricus, pripravené alebo konzervované inak ako s použitím octu (číslo colnej položky 2003 10 30, sadzba mimo kvóty 18,4 + 222,0 €/100 kg/net eda) a huby rodu Agaricus, dočasne konzervované alebo konzervované inak ako s použitím octu (číslo colnej položky 2003 10 20, sadzba mimo kvóty 18,4 + 191,0 €/100 kg/net eda), sadzba v rámci kvóty 23 %; zaradenie colnej položky 0711 51 00 (sadzba mimo kvóty 9,6 + 191 €/100 kg/net eda) do kvóty. Vytvorenie colnej kvóty 2 026 ton (erga omnes) pre čokoládu so sadzbou v rámci kvóty 38 % (čísla colných položiek 1806 20, 1806 31, 1806 32, 1806 90). Vytvorenie colnej kvóty 2 289 ton (erga omnes) pre cukrovinky so sadzbou v rámci kvóty 35 % (číslo colnej položky 1704). Vytvorenie colnej kvóty 409 ton (erga omnes) pre sušienky so sadzbou v rámci kvóty 40 % (číslo colnej položky 1905 90). 2. Čínska ľudová republika schvaľuje prístup Európskej únie k vyrovnaniu colných kvót ako spôsob prispôsobenia záväzkov vyplývajúcich z GATT pre EÚ 25 a pre Bulharskú republiku a Rumunsko po poslednom rozšírení Európskej únie. Európska únia a Čínska ľudová republika si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia. Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať dohodu vo forme výmeny listov medzi Európskou úniou a Čínskou ľudovou republikou. Prijmite prosím výraz mojej najhlbšej úcty, Za Európsku úniu B. List Čínskej ľudovej republiky Miesto, dátum Vážený pane, mám česť potvrdiť prijatie Vášho listu z […] v tomto znení: „v nadväznosti na rokovania v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994 o zmene zoznamov záväzkov Bulharskej republiky a Rumunska v rámci ich pristúpenia k Európskej únii mám česť navrhnúť toto: 1. Európska únia zaradí do svojho zoznamu záväzkov pre colné územie EÚ 27 úľavy uvedené v zozname záväzkov EÚ 25 s týmito zmenami: Pri colnej položke 0703 20 00 pridanie 12 375 ton pre Čínsku ľudovú republiku v rámci colnej kvóty EÚ pre cesnak, pri zachovaní súčasnej sadzby v rámci kvóty 9,6 %. Pridanie 800 ton (čistá hmotnosť pevnej zložky po odkvapkaní) pre Čínsku ľudovú republiku v rámci colnej kvóty EÚ pre huby rodu Agaricus, pripravené alebo konzervované inak ako s použitím octu (číslo colnej položky 2003 10 30, sadzba mimo kvóty 18,4 + 222,0 €/100 kg/net eda) a huby rodu Agaricus, dočasne konzervované alebo konzervované inak ako s použitím octu (číslo colnej položky 2003 10 20, sadzba mimo kvóty 18,4 + 191,0 €/100 kg/net eda), sadzba v rámci kvóty 23 %; zaradenie colnej položky 0711 51 00 (sadzba mimo kvóty 9,6 + 191 €/100 kg/net eda) do kvóty. Vytvorenie colnej kvóty 2 026 ton (erga omnes) pre čokoládu so sadzbou v rámci kvóty 38 % (čísla colných položiek 1806 20, 1806 31, 1806 32, 1806 90). Vytvorenie colnej kvóty 2 289 ton (erga omnes) pre cukrovinky so sadzbou v rámci kvóty 35 % (číslo colnej položky 1704). Vytvorenie colnej kvóty 409 ton (erga omnes) pre sušienky so sadzbou v rámci kvóty 40 % (číslo colnej položky 1905 90). 2. Čínska ľudová republika schvaľuje prístup Európskej únie k vyrovnaniu colných kvót ako spôsob prispôsobenia záväzkov vyplývajúcich z GATT pre EÚ 25 a pre Bulharskú republiku a Rumunsko po poslednom rozšírení Európskej únie. Európska únia a Čínska ľudová republika si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia. Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať dohodu vo forme výmeny listov medzi Európskou úniou a Čínskou ľudovou republikou.“ Mám česť týmto vyjadriť súhlas mojej vlády s uvedeným listom. V mene Čínskej ľudovej republiky [1] Ú. v. EÚ L […], […], s. […]. [2] Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.